

ประกาศอธิบดีกรมสรรพากร

เกี่ยวกับภาษีมูลค่าเพิ่ม (ฉบับที่ 249)

เรื่อง กำหนดข้อความอื่นในใบลดหนี้ตามมาตรา ๘๖/๑๐ (๗) แห่งประมวลรัษฎากร

 อาศัยอำนาจตามความในมาตรา 86/10 (7) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๓๐) พ.ศ. 2๕๓๔ อธิบดีกรมสรรพากรกำหนด
ข้อความอื่นในใบลดหนี้ ดังต่อไปนี้

 ข้อ 1 ให้เพิ่มความต่อไปนี้เป็นข้อ 1/1 ของประกาศอธิบดีกรมสรรพากร เกี่ยวกับภาษีมูลค่าเพิ่ม (ฉบับที่ 195) เรื่อง กำหนดข้อความอื่นในใบลดหนี้ตามมาตรา 86/10 (7) แห่งประมวลรัษฎากร ลงวันที่ 28 พฤษภาคม พ.ศ. 2556

 “ข้อ 1/1 ในกรณีผู้ประกอบการจดทะเบียนได้จัดทำใบลดหนี้ตามมาตรา 86/10
แห่งประมวลรัษฎากร โดยวิธีการลงลายมือชื่ออิเล็กทรอนิกส์ด้วยการใช้ใบรับรองอิเล็กทรอนิกส์ และส่งมอบ
ใบลดหนี้นั้นให้แก่ผู้ซื้อสินค้าหรือผู้รับบริการด้วยการจัดทำสิ่งพิมพ์ออกของใบลดหนี้นั้นตามกฎกระทรวงที่ออกตามความในมาตรา 3 โสฬส แห่งประมวลรัษฎากร ให้ผู้ประกอบการจดทะเบียนระบุข้อความว่า
“เอกสารนี้ได้จัดทำและส่งข้อมูลให้แก่กรมสรรพากรด้วยวิธีการทางอิเล็กทรอนิกส์” ไว้ในใบลดหนี้ดังกล่าวด้วย”

 ข้อ 2 ประกาศนี้ให้ใช้บังคับตั้งแต่วันประกาศเป็นต้นไป

ประกาศ ณ วันที่ 6 มกราคม พ.ศ. 2566

ลวรณ แสงสนิท

(นายลวรณ แสงสนิท)

อธิบดีกรมสรรพากร